CELEX: 62021CN0258
Language: lv
Date: 2021-04-22 00:00:00
Title: Lieta C-258/21: Lūgums sniegt prejudiciālu nolēmumu, ko 2021. gada 22. aprīlī iesniedza Bundesarbeitsgericht (Vācija) – Coca-Cola European Partners Deutschland GmbH/R.G.

26.7.2021   
            
            
               LV
            
            
               Eiropas Savienības Oficiālais Vēstnesis
            
            
               C 297/22
            
         
      Lūgums sniegt prejudiciālu nolēmumu, ko 2021. gada 22. aprīlī iesniedza Bundesarbeitsgericht (Vācija) – Coca-Cola European Partners Deutschland GmbH/R.G.
      (Lieta C-258/21)
      (2021/C 297/25)
      Tiesvedības valoda – vācu
      
         Iesniedzējtiesa
      
      
         Bundesarbeitsgericht
      
      
         Pamatlietas puses
      
      
         Prasītāja: Coca-Cola European Partners Deutschland GmbH
      
      
         Atbildētājs: R.G.
      
         Prejudiciālie jautājumi
      
      
                  1)
               
               
                  Vai ar koplīgumā ietvertu tiesisko regulējumu tiek īstenota Darba laika direktīva 2003/88/EK (1) Eiropas Savienības Pamattiesību hartas 51. panta 1. punkta pirmā teikuma izpratnē, ja atbilstoši koplīgumā ietvertajam tiesiskajam regulējumam par neregulāru nakts darbu ir paredzēta lielāka kompensācija nekā par regulāru nakts darbu?
               
            
                  2)
               
               
                  Ja uz pirmo jautājumu tiek atbildēts apstiprinoši:
                  Vai ar Eiropas Savienības Pamattiesību hartas 20. pantu saderīgs ir koplīgumā ietverts tiesiskais regulējums, atbilstoši kuram par neregulāru nakts darbu ir paredzēta lielāka kompensācija nekā par regulāru nakts darbu, ja tādējādi līdzās nakts darba negatīvajai ietekmei uz veselību ir paredzēts kompensēt arī neērtības, kas ir saistītas ar grūtāku neregulāra nakts darba plānošanu?
               
            
         (1)  Eiropas Parlamenta un Padomes Direktīva 2003/88/EK (2003. gada 4. novembris) par konkrētiem darba laika organizēšanas aspektiem (OV 2003, L 299, 9. lpp.).